Cirrus Minor (სიმღერა)

„Cirrus Minor“ — პროგრესულ როკ-ჯგუფ პინკ ფლოიდის სიმღერა. იგი არის რიგით პირველი კომპოზიცია 1969 წლის ალბომიდან More.

ისტორია

კომპოზიცია დაახლოებით 5 წუთსა და 15 წამს გრძელდება. მისი ავტორია როჯერ უოტერსი. სიმღერაში წამყვან ვოკალს დევიდ გილმორი ასრულებს, ხოლო რიჩარდ რაიტი ორგანზე უკრავს. სიმღერა ჰალუცინოგენურ, პასტორალურ განწყობას ატარებს, დომინირებს ორგანი და ჩიტების ხმები. სიმღერა აგრეთვე შეტანილია კრებულში Relics.

სიმღერაში დასარტყმელი საკრავები არ ჟღერს. დასაწყისში გამოყენებულია ჩიტების ხმა ჩანაწერიდან „Dawn Chorus“, ხოლო ცალკე ჩიტის ხმა ბულბულის არის. ყველა ხმოვანი ეფექტი აღებულია EMI-ს არქივებიდან.

სიმღერა კონცერტებზე არასოდეს შესრულებულა

 სქოლიო 

კატეგორია:პინკ ფლოიდის სიმღერები
კატეგორია:1969 წლის სიმღერები
კატეგორია:სიმღერები როჯერ უოტერსის ავტორობით